
Sülysáp Nagyközség Önkormányzata
Polgármesterétől
2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 8274-11/2011
Előterjesztést készítette: Farkas Mónika pályázati ügyintéző
Előterjesztés elkészítésének időpontja: 2011. december 1.
Előterjesztést véleményezi: PTÜB, OMSB
Döntés módja: nyílt szavazás, egyszerű szótöbbség

Mellékletek: -
E L Ő T E R J E S Z T É S

Sülysáp Nagyközség Önkormányzata Képviselő-testületének

2011. december 14-én tartandó munkaterv szerinti ülésére

9. napirendhez

Tárgy:
Döntés az Új Széchényi Terv keretében meghirdetett KMOP 4.6.1-11 jelű, Nevelési intézmények fejlesztése című pályázat előkészítéséről

Tisztelt Képviselő-testület!
A közelmúltban megjelent a közoktatási intézmények óvodai feladat-ellátási helyeinek férőhelybővítését illetve fejlesztését célzó pályázati kiírás. A projekt kiemelt célja a települések népességmegtartó képességének növelése, a helyi szükségletekre és településszerkezetre épülő közszolgáltatások hatékony működésének kialakítása. 

Mint azt mindannyian tudjuk, Sülysápon is évek óta egyre nagyobb gondot okoz az óvodai férőhelyek telítettsége, valamint az ellátásra jelentkező, de elutasított gyerekek magas száma. Ráadásul ez a probléma a tankötelezettség alsó korhatárának várható csökkentésével tovább kulminálódhat. 
Erre jelent megoldást ez a pályázati felhívás, mely jelentősen hozzájárulna a minőségi nevelés feltételeinek javulásához településünkön is.

I. Támogatható tevékenységek
Egy pályázat keretében kizárólag egy intézmény (egy OM azonosító) feladat-ellátási helyére/ helyeire igényelhető támogatás. Kizárólag akadálymentesítést célzó beruházás nem támogatható.

a) Önállóan támogatható tevékenységek:

Önállóan támogatható tevékenységnek minősül a nevelési intézmények férőhelybővítéséhez kapcsolódó infrastrukturális beruházása, energiatakarékossá tétele. Jelen pályázati kiírás keretében kizárólag olyan fejlesztések támogathatóak, melyek keretében a beruházással érintett feladat-ellátási helyeken, minimum egy új csoportszobával történő (20 fő befogadására alkalmas; MSZ24203-1 szabványnak megfelelő) óvodai férőhelybővítés valósul meg.

A projekt keretében lehetőség van már működő intézmények keretében új óvodai intézményegység, vagy új óvodai tagintézmény/telephely létrehozására, kapacitásbővítés keretében, azonban ezen esetekben elvárt, hogy az új tagintézmény/telephely, intézményegységben a beruházással érintett feladat-ellátási helyeken, minimum két új csoportszobával történő (20-20 fő befogadására alkalmas; MSZ24203-1 szabványnak megfelelő) óvodai férőhelybővítés valósul meg.

b) Önállóan nem támogatható, választható kapcsolódó tevékenységek:

- Tornaszoba, orvosi szoba, elkülönítő helyiség felújítása, rekonstrukciója, új építése;

- Az intézmények udvarának, játszóudvarának akadálymentes felújítása, balesetmentesítése, tanulást segítő térként való bekapcsolása a nevelés folyamatába (pl.: udvari játékok, udvari utcabútorok, kerékpártároló létesítés, kerítésépítés, javítás; zöldterület-fejlesztés,- növelés);

- A hatályos jogszabályoknak megfelelő, kötelezően (minimálisan) előírt számú parkoló-férőhely és akadálymentes parkoló-férőhely létesítése;

- Szocializációt, mozgásfejlesztést segítő helyiségek és eszközök, szabadidős programoknak lehetőséget biztosító terek fejlesztése;

- A 11/1994. (VI.8.) MKM rendelet 7. számú melléklete szerinti bútorok és egyéb berendezési tárgyak, eszközök beszerzése, továbbá a hivatkozott rendelet mellékletében nem szereplő, de az intézmény pedagógiai programjában meghatározott foglalkozások megtartásához szükséges, a tanulók és a pedagógusok által használatos szakmai eszközök, taneszközök beszerzése;

6. Amennyiben a beruházással érintett közoktatási intézmény fejlesztendő főzőkonyhája kötelező feladatellátáson alapuló egyéb (pl. szociális- vagy fórprofit) étkeztetést is végez, úgy a jelen pályázati konstrukcióban kizárólag akkor támogatható, amennyiben a főzőkonyhán előállított adagszám legalább 51%-a a közoktatási feladatellátáshoz kapcsolódik. 

c) Önállóan nem támogatható, kötelezően megvalósítandó tevékenységek:

- Közoktatási Esélyegyenlőségi Helyzetelemezés (KEH) és Intézkedési Terv (KET) benyújtása: A pályázó a pályázathoz köteles az oktatásért felelős miniszter által kiadott, aktuális Útmutató9 figyelembevételével elkészített, frissített közoktatási esélyegyenlőségi helyzetelemzést és intézkedési tervet benyújtani. A pályázat benyújtásának időpontjában a közoktatási esélyegyenlőségi helyzetelemzés és intézkedési terv nem lehet két évnél régebbi, tehát a 2009/2010-es tanév adatainál korábbi adatokat nem tartalmazhat.

- Projekt zárásakor egyszeri, projektszintű könyvvizsgálat: amennyiben a projektre vonatkozóan megítélt támogatás összege meghaladja az 50 MFt-ot, a projekt befejezésekor kötelező a projektszintű könyvvizsgálat elvégzése.

- Akadálymentesítés. Valamennyi beruházással érintett feladat-ellátási helyen kötelezően előírt feltétel, hogy a feladat-ellátási helyen a nevelés-oktatás úgy kerüljön megszervezésre, hogy valamennyi közoktatási funkció, minden fogyatékosságra kiterjedően, akadálymentes helyszínen elérhető, önállóan használható legyen.

- Nyilvánosság biztosítása: A kedvezményezett a projekt megvalósítása során köteles a hatályos jogszabályokban meghatározott tájékoztatási és nyilvánossági kötelezettségeknek eleget tenni, a projektről és a támogatásról az ott meghatározott módon és tartalommal információt nyújtani.

- Azbesztmentesítés: Amennyiben a beruházással érintett épület szórt azbesztet tartalmaz, úgy a pályázónak a jelen projekt keretében, vagy a projekt zárásáig, projekten kívüli saját forrás terhére a teljes körű azbesztmentesítés elvégzéséről gondoskodnia szükséges.

- Energiahatékonysági korszerűsítés: A pályázattal érintett közhasználatú építményen végrehajtott infrastrukturális beruházás minden tevékenység-elemének végrehajtása során érvényesíteni szükséges az energiahatékonysági korszerűsítés szempontjait (pl. utólagos külső hőszigetelés, nyílászárók cseréje, egyéb épületszerkezetek hőszigetelése).

- A pályázati kiírás alapvető céljához igazodva a Pályázóknak vállalniuk kell, hogy a beruházással érintett feladat-ellátási helyen a projekt zárásáig - a pályázat keretében, vagy egyéb saját forrásból - megteremtődik a minőségi nevelésoktatás feltételrendszere, továbbá kialakításra kerül(nek) a 11/1994. (VI. 8.) MKM rendelet 7. sz. mellékletben szereplő kötelező helyiségek, beszerzésre kerülnek a 7. sz. mellékletben szereplő kötelező bútorzat és felszerelési tárgyak; nevelést, oktatást segítő eszközök, speciális eszközök, egyéb felszerelési tárgyak.

- Új épület építése ill. bővítés esetén - a bővítmény vonatkozásában - az MSZ 24203-1 szabványban előírt építészeti korlátozások megtartása kötelező a tervezési eljárás során.

d) Nem támogatható tevékenységek:

- Új építés (kivéve a C.1.1 pontban meghatározott feltételekkel);

- Infrastruktúrafejlesztés, amennyiben nem C8. pontban rögzített tulajdoni viszonyok

betartásával történik;

- A kizárólag épület/épületrész akadálymentesítését célzó beruházások;

- Tanuszoda, tanmedence építése vagy bővítése;

- A hatályos jogszabályokban minimálisan előírt számú parkoló-férőhely és akadálymentes parkoló-férőhely feletti fejlesztés;

- Nevelő-oktató munkához kapcsolódó tartalomfejlesztés, tanulmányok, képzések lebonyolítása (TÁMOP-ból támogatható);

- Informatikai eszközök, berendezések, IKT-eszközök, vezeték nélküli (ún. wireless) technológiák; beszerzése nem támogatható. IKT eszközök beszerzésére a TIOP- 1.1.1 konstrukciója biztosít forrásokat;

- Járműbeszerzés;

- Bérelt ingatlanon történő fejlesztés.

II. A projektre vonatkozó speciális kizáró okok
Kizárólag olyan feladat-ellátási hely fejlesztésére nyújtható támogatás, mely feladat-ellátási helyen a valós igényeknek megfelelő és legalább egy új, minimum 20 fő (MSZ 24203-1 szabványnak megfelelő) befogadására alkalmas csoportszobával történő kapacitásbővítés valósul meg, valamint amely legalább két óvodai csoporttal rendelkezik vagy a pályázat benyújtásakor egy csoportos óvodaként működő feladat-ellátási hely, de a férőhelybővítés eredményeképpen a fejlesztés eredményeképpen legalább két, működő csoportszobával rendelkezni fog.

Minden beruházással érintett feladat-ellátási hely esetében legalább egy önállóan támogatható, akadálymentes infrastrukturális fejlesztésnek meg kell valósulnia.

Kizárólag olyan intézmény feladat-ellátási helyére nyújtható támogatás, amely megfelel a megszabott kapacitáskihasználtsághoz és demográfiai előírásokkal kapcsolatos követelményeknek.

III. Támogatás mértéke, összege
Általános esetben az igényelhető támogatás mértéke a projekt össze elszámolható költségének maximum 95 %-a.

	Az igényelhető támogatásra vonatkozó feltételek
	minimum 

(millió Ft)
	maximum

(millió Ft)

	1. Kapacitásbővítést megvalósító, ezen belül minimum egy önálló, új óvodai csoportszoba elindítását eredményező fejlesztés esetén ahol a kialakítandó csoportszobában ellátandó gyermekek száma eléri a 20 főt azzal, hogy tornaszobára eső építési költség nem haladhatja meg a 15 millió Ft-ot:
	20
	120

	2. Kapacitásbővítést megvalósító, ezen belül minimum 3 új óvodai csoportszoba elindítását eredményező fejlesztés esetén, ahol a kialakítandó csoportszobákban ellátandó gyermekek száma eléri a 20-20 főt, azzal, hogy tornaszobára eső építési költség nem haladhatja meg a 15 millió Ft-ot:
	20
	200


IV.  A helyi megvalósíthatóság lehetőségei
A pályázatról már ejtettünk szót korábban, és több helyszín is felmerült annak megvalósítására. Végül – az ingatlanviszonyokat, a gyermeklétszámot és a finanszírozási feltételeket együttesen mérlegelve – a központi óvoda bővítése bizonyult a legmegfelelőbb projektcélnak, a szomszédságában megvásárolt ingatlan igénybevételével.
A pályázat keretében a támogatás minél intenzívebb lehívását céloznánk meg, a projekt pontos tartalma az előkészítési szakaszban alakul ki.
Jelen kiírásban egyfordulós eljárásrendben, egyszakaszos bírálati folyamat keretében történik a pályázatok elbírálása. Pályázatok benyújtása 2012. január 16-tól 2012. április 2-ig lehetséges.
Kérem a tisztelt Képviselő-testületet, hogy vitassa meg az előterjesztést, és ennek függvényében döntsön a pályázathoz való csatlakozásról, illetve adjon felhatalmazást az előkészítő munkálatok megkezdésre. 
…/2011. (XII. 14.) ÖKT határozati javaslat

Sülysáp Nagyközség Önkormányzatának Képviselő-testülete a helyi óvodai férőhelyek számának szükséges bővítése érdekében a következő döntést hozza:
1./ Az Új Széchényi Terv keretében meghirdetett KMOP 4.6.1-11 jelű, Nevelési intézmények fejlesztése című pályázatot - a Csicsergő Napköziotthonos Óvoda központi intézményének (Sülysáp, Vasút u. 88.) kapacitásbővítésére - benyújtja.
2./ Felkéri és felhatalmazza a polgármestert és a jegyzőt a pályázat benyújtásához szükséges intézkedések megtételére, a pályázati dokumentáció elkészítésére.
3./ Az előkészítő munkálatok finanszírozásához szükséges anyagi forrást a 2011. évi költségvetés általános tartalék keretének terhére, illetve a 2012. évi költségvetés terhére biztosítja.
Határidő: 1./ azonnal; 2-3./ 2012. április 2.



Felelős: polgármester, jegyző
Sülysáp, 2011. december 1.


Horinka László s.k.  


polgármester

Láttam!
Sülysáp, 2011. december 2.

Tóth Krisztina  

jegyző

